Goeie en vriendelike ontvangs van Margaret wat gesorg het dat alles reg is vir ons. Netjiese, skoon woonstel op die boonste verdieping wat 'n uitsig op die see het. Dit was lekker om te kon strand toe stap. Veilige parkeerplek en die bonus is nog 'n geesdriftige eienaar van 'n Subaru Forester.
Ons is vriendelik ontvang en die pragtige tuin waarin die kamers geleë is, het dadelik ons aandag getrek. Ons kon rustig slaap met die geluid van die branders in ons ore en die wete dat ons voertuig veilig binne die erf parkeer is.
Geleë in 'n stil gebied en baie na aan die see. Die ontvangs deur Margeret was aangenaam en sy het volledig die gebruike van die woonstel verduidelik. Die woonstel is lekker ruim en mens voel nie ingeperk nie. Ons sal weer daar oorslaap.
Die verblyf was skoon en het aan die vereistes van 'n selfsorg-eenheid voldoen. Die kothuise is nie baie modern nie, maar dit gee mens 'n warm huis-gevoel met die matte in die onderste eenheid. Die boonste kothuis het mooi houtvloere en 'n mooi see-uitsig waar mens rustig kan ontspan en op die stoep sit om na die see te staar. Die eienaars is gasvry en vriendelik en verdien 'n groot kompliment vir die ekstra myl wat hulle vir ons gegaan het. Die area is mooi groen en voel veilig.